पछिल्लो समय सत्ता पक्षले प्रमुख प्रतिपक्षलाई पेलेरै जान खोजेको देखिन्छ भने प्रमुख प्रतिपक्षले राम्रो–नराम्रो जे भए पनि सत्ता पक्षको विरोध गर्ने खालको संस्कारबाट अगाडि बढेको छ । यसले नेपालमा फेरि एक पटक राजनीतिक द्वन्द्वको अवस्था सिर्जना हुन थालेको छ । प्रधानमनत्री केपी शर्मा ओलीमा चर्को अहमता बढेको छ भने नेपाली कांग्रेस अराजक ढंगले प्रस्तुत हुन थालेको छ । आम नागरिकमा यसले निराशा मात्र होइन नेकपाप्रति गरिएको आशासमेत निराशामा परिणत भएको छ ।
